Breithiúnas na Cúirte Breithiúnais (an Deichiú Dlísheomra) an 1 Lúnasa 2025 (iarraidh ar réamhrialú ó Tribunal Superior de Justicia de Galicia - an Spáinn) – Asociación Autonómica Ambiental e Cultural Petón do Lobo v Dirección Xeral de Planificación Enerxética Recursos Naturais, Eurus Desarrollos Renovables SLU
(Cás = "n" "Case"  IF
= "o" "Joined Cases" C-461/24 1, Asociación Petón do Lobo)
(Tarchur chun réamhrialú – Comhshaol – Treoir 2011/92/AE – Measúnú a dhéanamh ar éifeachtaí tionscadal poiblí agus príobháideach áirithe ar an gcomhshaol – Airteagal 6 – Comhairliúcháin le húdaráis ar dócha go mbainfidh an tionscadal leo mar gheall ar a bhfreagrachtaí sonracha i gcúrsaí comhshaoil nó a n-inniúlachtaí áitiúla agus réigiúnacha, agus leis an bpobal lena mbaineann – Rannpháirtíocht an phobail i gcinnteoireacht – Airteagal 6(3)(b) – Raon feidhme an choincheapa ‘príomhthuarascálacha agus an chomhairle’)
Teanga an cháis: an Spáinnis
An chúirt a rinne an tarchur
Tribunal Superior de Justicia de Galicia
Páirtithe sna príomhimeachtaí
Iarratasóir: Asociación Autonómica Ambiental e Cultural Petón do Lobo
Cosantóirí: Dirección Xeral de Planificación Enerxética e Recursos Naturais, Eurus Desarrollos Renovables SLU
An chuid oibríochtúil
Maidir le Treoir 2011/92/AE ó Pharlaimint na hEorpa agus ón gComhairle an 13 Nollaig 2011 maidir le measúnú a dhéanamh ar éifeachtaí tionscadal poiblí agus príobháideach áirithe ar an gcomhshaol, arna leasú le Treoir 2014/52/AE ó Pharlaimint na hEorpa agus ón gComhairle an 16 Aibreán 2014,
ní mór léiriú a dhéanamh mar seo a leanas:
ní chuirtear cosc léi ar reachtaíocht Bhallstáit ar dá réir a théitear i gcomhairle – i gcomhthéacs nós imeachta um measúnú ar an tionchar ar an gcomhshaol le haghaidh tionscadal atá faoi réir na Treorach sin – leis na húdaráis ar dócha go mbainfidh an tionscadal sin leo mar gheall ar a bhfreagrachtaí sonracha i gcúrsaí comhshaoil nó a n-inniúlachtaí áitiúla agus réigiúnacha, ag an am céanna a dtéitear i gcomhairle leis an bpobal lena mbaineann, gan an pobal sin a bheith i dteideal a bharúlacha agus a thuairimí maidir leis na tuairimí arna dtabhairt ina leith sin ag na húdaráis a ndeachthas i gcomhairle leo a chur in iúl ina dhiaidh sin don údarás nó do na húdaráis atá inniúil chun an tionscadal sin a údarú.
____________
1 IO C, C/2024/5609.